Rikunarita-ORG/Wikinium huggingface dataset:
# Gao Kaidao

| **Yan Wang** (燕王)
 |
| --- |
| Porodično ime: | Gao (高, gāo)
 |
| Osobno ime: | Kaidao (開道, kāi dào)
 |
| Posthumno ime: | Nema
 |

**Gao Kaidao** (高開道) (? - 624), poznat i kao **Li Kaidao** (李開道), bio je kineski ustanički vođa i gospodar rata iz doba kolapsa dinastije Sui. Bio je rodom iz provincije Hebei i za život zarađivao proizvodeći sol od morske vode. Nakon što su se zaredali ustanci protiv cara Yanga, oko godine 616. se priključio Ge Qianu (格謙), komandantu jedne od ustaničkih vojski. Nakon što je Ge Qian poginuo u sukobu sa carskim generalom Yang Yichenom, Gao Kaidao je preuzeo njegove trupe. Nakon što je godine 617. zauzeo nekoliko gradova u Hebeiju, proglasio se princom Yana. U ljeto 620. je kao svog sizerena priznao Li Yuana, generala i osnivača nove dinastije Tang. Krajem 621. se pobunio protiv Tanga, te sklopio savez sa Istočnim Tujueima. Održao se nekoliko godina, ali je u to vrijeme Li Yuan likvidirao većinu svojih suparnika izauzeo najveći dio Kine, te je postalo pitanje dana kada će i Gao Kaida doći na red. Zbog toga je godine 624. njegov general Zhang Jinshu (張金樹) odlučio izvršiti puč kako bi se predao Tangu. Znajući da će puč uspjeti, Gao Kaidao je zavjerenike preduhitrio izvršivši samoubistvo.

|  |  |  |
| --- | --- | --- |
| Prethodi:  **car Yang od Suija**  |  **vladar Kine (Sjeverni Hebei)**  618–624
 | Slijedi:  **car Gaozu od Tanga**  |
# Fusu

**Fusu** (pojednostavljeni kineski: 扶苏; tradicionalni kineski: 扶蘇; pinyin: *Fúsū*) (? - 210. pne.) bio je drevni kineski princ, prvi sin kineskog cara Qin Shi Huanga i prijestonasljednik dinastije Qin. Drevni kineski izvori ga opisuju kao prosvijećenog mladića koji se protivio okrutnoj politici svog oca, a zbog čega je poslan na sjevernu granicu.

Koristeći njegovu odsutnost, nakon iznenadne careve smrti u septembru 210. pne. moćni ministar Li Si i eunuh Zhao Gao su falsificirali carsku oporuku. Na temelju nje je za novog cara proglašen Fusuov mlađi brat Huhai, a Fusuu je naređeno da izvrši samoubistvo, što je on i učinio.

Fusuov sin Ziying je, prema tradiciji, kao nominalni vladar Qina nakon stričeve smrti osvetio oca pogubivši Zhao Gaoa, ali historičari sumnjaju, s obzirom da je u trenutku očeve smrti mogao biti tek malo dijete.

## U popularnoj kulturi

Fusu je glavni lik video-igre *Prince of Qin*, u kojoj uspijeva preživjeti zavjeru.

## Reference
# Xiao He

Portret Xiao Hea u *Sancai Tuhui*
**Xiao He** (kineski: 蕭何, ? - 193. pne.) je bio drevni kineski političar i državnik, ppoznat kao ključna ličnost za Liu Bangov dolazak na vlast nakon propasti dinastije Qin. Cijelog života je bio lojalan Liu Bangu i kasnije postao njegov premijer nakon osnivanja dinastije Han. Rođen je u istom okrugu - Pei (suvremeni Xuzhou u Jiangsuu) kao i Liu Bang. Zbog njegovih dostignuća u vrijeme sukobu Chua i Hana kao i načina kojim je vladao ponovno ujedinjenim carstvom, smatra se jednim od najvećih državnika kineske historije.

He je bio ključna osoba koja je preporučila da se znameniti vojskovođa Han Xin angažira u Liuovoj službi. Kasnije je također bio ključna osoba koja je zajedno s caricom Lü Zhi orkestrirala Han Xinovu likvidaciju. To je kasnije poslužilo kao temelj za popularnu poslovicu *njegov uspjeh je bio zasluga Xiao He i njegov neuspjeh je bio zasluga Xiao Hea* (成也蕭何，敗也蕭何) a kojom Kinezi opisuju situacije u kojima nečija sudbina ovisi o jednom jedinom faktoru.

## U popularnoj kulturi

Xiao He je jedna od 32 historijske ličnosti koji se pojavljuju kao posebni likovi u Koeijevoj video-igri *Romance of the Three Kingdoms XI*.

## Reference

* *Zapisi Velikog historičara*, Vo.53
* *Knjiga Hana*, Vol.39

|  |  |  |
| --- | --- | --- |
| Prethodi:  **Zhao Gao**  |  **Kancelar Kine**  206. pne.–193. pne.
 | Slijedi:  **Cao Shen**  |
# Car Hui od Hana

**Car Hui od Hana** (210. pne.–188. pne.) bio je kineski car, drugi po redu iz dinastije Han. Bio je drugi sin osnivača dinastije, Han Gaozua i njegove supruge Lü. Kineske historije ga opisuju kao slabu ličnost pod uticajem zlobne majke. Nakon što je umro bez nasljednika, Lü je za careve proglasila dva njegova mlađa brata.

## Izvori

* *Zapisi Velikog Historičara*, vol. 9.
* *Knjiga Hana*, vol. 2.
* *Zizhi Tongjian*, vols. 9, 11, 12.

| Kraljevske titule
 |
| --- |
| Prethodi:  **Car Gaozu od Hana**  |  **Car dinastije Han**  195. pne.–188. pne.
 | Slijedi:  **Liu Gong**  |
# Gojoseon

漢の朝鮮半島
**Gojoseon** je bilo drevno korejsko kraljevstvo. Slog *Go*- ga razlikuje od buduće dinastije Joseon, te se nekad prevodi kao "Staro" ili "Drevno". *Joseon* se također latinizira kao *Chosŏn*. *V. također: Nazivi Koreje*.

Prema Samguk Yusi i Kronici korejskih vladara(제왕연대력), Gojoseon je osnovan 2333. pne. od strane Danguna u porječju Liaoa i Taedonga, te je vladalo nad sjevernim Korjeskim poluotokom i južnom Mandžruiejom te trajalo 1.048 (Senyeon-ga, Sejong Shilok) ili oko 1.500 godina (Samguk Yusa). Zapisi suvremenika i arheološki dokazi pokazuju da se zasebna kultura razvila od federacije zidom ograđenih gradova u periodu između 7. i 4. vijeka pne.

## Reference
# Golf

*Ako tražite objašnjenje za marku automobila Golf (auto) ili radio stanicu Radio Golf*
Tajger Vuds
**Golf** je sport u kojoj igrač nastoji da golf lopticu (golf ball) sa što manje udaraca ubaci u rupu, u skladu sa pravilima. Golf je nastao u Škotskoj u 14. veku i pretpostavlja se da su prvi igrači bili pastiri koji su na prostranim škotskim pašnjacima čuvali ovce. Kao rupe su im služile zečje jame, a palice su bile od drveta. Igra je do 19. veka imala samo jedan oblik - meč plej. Pobednik na svakoj rupi bio je igrač koji je s najmanjim brojem udaraca uterao lopticu u rupu, a ukupan pobednik je bio igrač koji je pobedio na najviše rupa. Normalno se igra 18 rupa ili u skraćenoj verziji na 9 rupa. 19ta rupa je popularan naziv za bar u klubskoj zgradi.
Jedna rupa se igra tako da se prvi udarac izvrši sa tija (tee). Zatim se drugi udarac izvrši sa mesta gde se loptica zaustavila i tako dok se loptice ne utera u rupu. Kada loptica dostigne grin (green - površina oko rupe gde je trava izuzetno fino pokošena) onda se patuje (puting - udara se tako da se loptica kotrlja po zemlji) dok se loptica ne utera u rupu. Na terenu se nalaze razne prepreke kao bunkeri sa peskom i vodene prepreke.
Takmičarki golf se igra individualno ili ekipno.

Godine 1854. osnovan je danas najstariji golf klub na svetu: "The Royal and Ancient Golf Club of St Andrews". Klub je sastavio prva pisana Pravila golfa koja uz izmene važe i danas. U novije doba uz R&A o pravilima ali i igri brine i USGA (United States Golf Association). Golf je jedan od retkih sportova koji je uspeo da sačuva razliku između profesionalizma i amaterizma. Iako nije Olimpijski sport (neko je vreme bio), golf je uz fudbal i košarku najpopularniji sport na svetu. Profesionalnim golfom upravlja PGA Profesional Golf Association), a amaterskim nacionalni savezi svake zemlje, udruženi u evropski savez EGA i svetski savez IGF (International Golf Federation).

## Poznati igrači

* John Ball
* Patty Berg
* Tommy Bolt
* James Braid
* Henry Cotton
* Ben Crenshaw
* George Duncan
* David Duval
* Nick Faldo
* Sergio García
* Walter Hagen
* Ben Hogan
* Tony Jacklin
* Bobby Jones
* Bobby Locke
* Davis Love III
* Phil Mickelson
* Colin Montgomerie
* Tom Morris
* Jack Nicklaus
* Greg Norman
* José María Olazábal
* Mark O'Meara
* Arnold Palmer
* Nick Price
* Payne Stewart
* Harry Vardon
* Kathy Whitworth
* Tiger Woods
# Peng Liyuan

| Peng Liyuan |
| --- |
|  |
| Lični podaci |
| Porijeklo | Okrug Yuncheng, Shandong, NR Kina |
| Zanimanje | pjevačica |
| Muzički rad |
| Žanr | Kineska narodna muzika, opera |
| Ostalo |
| Službene stranice | Peng Liyuan's homepage |

*Ovo je kinesko ime; porodično ime je* Peng*.*
**Peng Liyuan** (pojednostavljeni kineski: 彭丽媛; tradicionalni kineski: 彭麗媛; pinyin: *Péng Lìyuán*; 20. novembar 1962 -) je kineska pjevačica narodne muzike, poznata kao jedna od najpopularnijih vokalnih umjetnica u NR Kini. Odrasla je u siromašnoj porodici, a 1980. se priključila Narodnooslobodilačkoj armiji (NOA), ispočetka kao obični vojnik. Njeni pretpostavljeni su brzo prepoznali pjevački talent te je premjestili u jedinice za dizanje morala. Godine 1982. je prvi put nastupila na prestižnoj novogodišnjoj gala večeri CCTV koja se održava povodom kineske Nove godine, a gdje će nastupati svake godine osim 2008. Na Kineskom konzervatoriju muzike je stekla magisterij. U NOA danas služi kao civilni namještenik s činom koji odgovara general majoru.

1980-ih su je prijatelji upoznali s mladim partijskim funkcionarom po imenu Xi Jinping, koji je navodno bio impresioniran njenim izvrsnim poznavanjem muzike kineskih etničkih manjina. Xi joj je predložio brak, a Peng pristala nakon dozvole roditelja, kojima se Xi dopao kao "skroman" i "nanametljiv". Vjenčali su se 1. septembra 1987. Imaju kćer po imenu Xi Mingze koja trenutno pod pseudonimom studira na Harvardu.

Otkako se Xi početkom 2010-ih počeo spominjati kao najizgledniji kandidat za titulu "najvišeg vođe", Peng Liyuan uživa neformalni status "prve dame NR Kine".

## Izvori

## Vanjske veze

* (`zh`)Peng Liyuan's homepage at Sina.com
* Kavanagh, Jim. "Peng Liyuan Arhivirano 2016-03-04 na Wayback Machine-u." CNN. January 20, 2011.
* "China's Likely Next First Lady is a Famous Singer" New York Times, February 14, 2012
* "China's incoming first lady a challenge for the image makers" by Julie Makinen, *Los Angeles Times* October 21, 2012
# Paranoja

**Paranoja** (što dolazi od od grčke riječi παράνοια za "ludilo" ili "bezumnost") je izraz kojim se opisuje tjeskoba i strah neke osobe uzrokovan iracionalnim idejama i/li nesposobnošću razlikovanja mašte od stvarnosti. Obično se pod tim podrazumijevaju psihopatološki simptomi vezani uz vjerovanje neke osobe da su on ili bliske osobe meta zavjere, zbog čega se kao jedan od sinonima za paranoju koristi i izraz **manija proganjanja**. Paranoja se najčešće javlja kao simptom duševnih bolesti, od kojih je najkarakterističnija paranoidna shizofrenija, ali se u starijoj psihijatrijskoj literaturi mogu naći i opisi "čiste" paranoje prilikom koje intelektualne sposobnosti pogođene osobe ostaju potpuno očuvane. Paranoja se također može javiti i kao posljedica specifičnih okolnosti (tzv. zatvorska psihoza), ali i induktivna psihoza, prilikom kojom paranoik svoje sumanute fiks-ideje uspjeva prenijeti i nametnuti sebi bliskim osobama.

## Povezano

* Paranoidni poremećaj ličnosti
* Paranoidna šizofrenija
* Teorije zavjere
* Lov na vještice
* Masovna histerija
* Moralna panika

## Literatura

* Canetti, Elias (1962). *Crowds and Power.* Translated from the German by Carol Stewart. Gollancz, London. 1962.
* Farrell, John (2006). *Paranoia and Modernity: Cervantes to Rousseau*. Cornell University Press.
* Freeman, D. & Garety, P. A. (2004). *Paranoia: The Psychology of Persecutory Delusions*. Hove: Psychology Press. ISBN 1-84169-522-X
* Igmade (Stephan Trüby et al., eds.), *5 Codes: Architecture, Paranoia and Risk in Times of Terror*, Birkhäuser 2006. ISBN 3-7643-7598-1
* Kantor, Martin (2004). *Understanding Paranoia: A Guide for Professionals, Families, and Sufferers*. Westport: Praeger Press. ISBN 0-275-98152-5
* Munro, A. (1999). *Delusional disorder*. Cambridge: Cambridge University Press. ISBN 0-521-58180-X
* Sant, P. (2005). *Delusional disorder*. Punjab: Panjab University Chandigarh. ISBN 0-521-58180-X
* Sims, A. (2002). *Symptoms in the mind: An introduction to descriptive psychopathology (3rd edition)*. Edinburgh: Elsevier Science Ltd. ISBN 0-7020-2627-1
* Siegel, Ronald K. (1994). *Whispers: The Voices of Paranoia.* New York: Crown.
# Rush Hour 3

**Gas do daske 3** (engleski: *Rush Hour 3*) je treći nastavak filmske komedije u kojoj glume Džeki Čen i Kris Taker. Njegovi prethodnici su Gas do daske iz 1998 i Gas do daske 2 iz 2001 godine. Radnja filma se dešava u Los Anđelesu i Parizu.

Film je premijerno prikazan 7. maja 2007 godine.

## Vanjske veze

* Gas do daske 3 na PORT.rs
* *Gas do daske 3* na sajtu IMDb
* *Gas do daske 3* na Rotten Tomatoes-u (`en`)
# Obična trska

| Obična trska
 |
| --- |
|  |
| Ilustracija obične trske
 |
| Status zaštite
 |
|
Status zaštite: **Niska zabrinutost** (IUCN 3.1)
 |
| Naučna klasifikacija
 |
| Carstvo:
 | Plantae  |
| Red:
 | Poales  |
| Porodica:
 | Poaceae  |
| Potporodica:
 | Arundinoideae  |
| Tribus:
 | Arundineae  |
| Rod:
 | Phragmites  |
| Vrsta:
 | Phragmites australis Cav. |
| Sinonimi
 |
| *Phragmites communis* *Phragmites longivalvis* *Phragmites vulgaris* |

**Obična trska** (latinski: *Phragmites australis*) je najzastupljenija među četiri vrste iz roda trski (*Phragmites*). Rasprostranjena je kozmopolitski po tresetištima u umjerenim i tropskim pojasima, a vrlo je česta i na Balkanu po stajaćim i tekućim vodama, te u močvarama i cretovima.

## Izvori

## Vanjske veze

Ostali projekti

|  |  |
| --- | --- |
|  | U Wikimedijinoj ostavi ima još materijala o temi: **Obična trska** |
|  | Wikivrste imaju podatke o taksonu **Obična trska** |
# Zhang Xun

| Zhang Xun 張勳 |
| --- |
|  |
|  |
| 3. premijer Imperijalnog kabineta |
| **Na položaju** 1. jul 1917 – 12. jul 1917 |
| Monarh | Car Xuantong |
|  |
| Lični detalji |
| Rođenje | (1854-septembra-16)16. septembra 1854. Okrug Fengxin, Yichun, Jiangxi,  dinastija Qing |
| Smrt | 11. septembra 1923. (dob: 68) Tianjin, Zhili,  Republika Kina |
| Politička stranka | Rojalistička stranka |
| Vojna služba |
| Nadimak/ci | "General Perčin" |
| Vjernost |  dinastija Qing  Republika Kina  Kinesko Carstvo |
| Godine službe | 1884–1917 |
| Čin | general |
| Bitke/ratovi | Bokserski ustanak Xinhai revolucija Druga revolucija Rat nacionalne zaštite Mandžurska restauracija |

**Zhang Xun** (pojednostavljeni kineski: 张勋; tradicionalni kineski: 張勳; pinyin: *Zhāng Xūn or*; Wade-Giles: Chang Hsün; 16. septembar 1854 – 11. septembar 1923), kurtoazno ime Shaoxuan, bio je kineski vojskovođa koji je 1917. izveo Mandžurska restauracija prilikom kratoktrajnog pokušaja da obnovi carski režim dinastije Qing.

Karijeru je započeo kao ađutant carice majke Cixi prilikom Boskerskog ustanka, a kasnije se priključio Beiyanškoj armiji pod zapovjedništvom Yuan Shikaija. Pod njegovim zapovjedništvom se u Xihnai revoluciji borio protiv republikanskih pobunjenika, a kada se 1912. godine Yuan proglasio predsjednikom novostvorene Republike, ostao mu je vjeran, iako je, za razliku od drugih generala, odbio odsjeći perčin koji se nakon Revolucije bio smatrao simbolom omraženih Mandžuraca i dinastije Qing. Xun se za Yuana borio u Drugoj revoluciji, kada su 1913. njegove trupe zauzele i opljačkale Kuomintangovo uporište Nanjing te mu ostao vjeran do smrti 1916. godine.

Novi je predsjednik postao Li Yuanhong, koji se 1917. godine posvađao sa premijerom Duan Qiruijem oko toga treba li Kina na strani Antante ući u Prvi svjetski rat na strani Antante. Duan, koji se zalagao za rat, je smijenjen ali se Li bojao Duanovih trupa te je pozvao Zhanga da svojim trupama zaposjedne Peking. Zhang je 1. jula to iskoristio kako bi zarobio Lija te se 1. jula proglasio premijerom Imperijalnog kabineta, nastojeći na prijestolje vratiti Pu Yija. Ostali generali Beiyanške armije su se, međutim, tome suprotstavili te je nakon 12. jula Zhang pobjegao, i potom se povukao iz javnog života.

## Napomene

## Izvori

* Billingsley, Phil (1988) (en). *Bandits in Republican China*. Stanford, California: Stanford University Press.
* Chi, Madeleine (1970) (en). *China Diplomacy, 1914-1918*. Cambridge, Massachusetts: Harvard University Press.

|  |
| --- |
| Prethodi: **Yuan Shikai (1912)** | **premijer Imperijalnog kabineta** 1. jul 1917 – 12. jul 1917
 | Slijedi: **položaj ukinut** |
# Anna and the King

| Anna and the King |
| --- |
|  |
| Režija | Andy Tennant |
| Producent | Lawrence Bender Ed Elbert |
| Scenario | Steve Meerson Peter Krikes |
| Predložak | *Anna and the King of Siam*; autor: Margaret Landon |
| Uloge | Jodie Foster Chow Yun-fat Bai Ling Tom Felton |
| Muzika | George Fenton Robert Kraft |
| Fotografija | Caleb Deschanel |
| Montaža | Roger Bondelli |
| Distribucija | 20th Century Fox |
| Premijera | 17. decembra 1999 (1999-12-17) |
| Trajanje | 148 min. |
| Zemlja |  Sjedinjene Države |
| Jezik | engleski |
| Budžet | 92 mil. $ |
| Bruto prihod | 113,996.937 $ |

Anna and the King je američki historijski film snimljen 1999. godine u režiji Andya Tennanta. Radnja se temelji na romanu *Anna and the King of Siam* Margaret Landon, koji se, pak, temeljio na memoarima engleske učiteljice Anne Leonowens. U filmu naslovnu ulogu tumači Jodie Foster, čiji lik kao obudovjela učiteljica sa djecom početkom 1860-ih dolazi na dvor sijamskog (tajlandskog) kralja Mongkuta (koga glumi Chow Yun-fat) kako bi njegovu brojnu djecu i konkubine naučila engleski, kao i zapadnu kulturu i običaje i tako mu pomogla da modernizira zemlju i sačuva njenu nezavisnost od evropskih sila.

Film je doživio mlake kritike, a određeni komercijalni uspjeh tek nakon međunarodne distribucije. U Tajlandu je prije samog snimanja izazvao žestoke kontroverze zbog navodnih historijskih netočnosti i omalovažajućeg stava prema tajlandskoj monarhiji; zbog toga je morao biti sniman u Maleziji, a u Tajlandu službena cenzura nikada nije dozvolila njegovu distribuciju.

## Reference

## Vanjske veze

* *Anna and the King* na sajtu IMDb
* *Anna and the King* na Box Office Mojo-u
* *Anna and the King* na Rotten Tomatoes-u (`en`)
* *Anna and the King* na Metacriticu
# Malajski jezik

**Malajski jezik** (ISO 639-3: msa) je makrojezik i glavni jezik malajske grane austronezijske jezične porodice. Kao prometni jezik indijskih, kineskih i europskih trgovaca (a u prošlosti i jezik islamske ekspanzije), on se govori po čitavoj Indoneziji i na malajskom poluotoku sve do južnog Tajlanda. On tvori podlogu standardnog malajskog jezika Malezije (nazivanu malezijskom jezikom), a i službenog jezika Indonezije (nazivanu indonezijskim jezikom). U toku svoga širenja primio je mnoge elemente iz sanskrta, tamilskog, arapskog, kineskog, portugalskog, nizozemskog.

Govorni malajski jezik znatno se razlikuje od pisanog (time što upotrebljava korijene riječi umjesto izvedenica, što izostavlja vezne čestice itd.) Ovaj se jezik dijeli na više dijalekata: riuski, južnosumatrijski, molučki, džakartski...

Pod utjecajem Engleza i Nizozemaca uvedena je latinica.

## Individualni jezici

* Bacanese malajski [btj]
* Bangka [mfb]
* Banjar [bjn]
* Berau malajski [bve]
* Brunei [kxd]
* Bukit malajski [bvu]
* Centralnomalajski [pse]
* Cocos Islands malajski [coa]
* Col [liw]
* Duano [dup]
* Haji [hji]
* Indonezijski [ind]
* Jakun [jak]
* Jambi Malajski [jax]
* Kaur [vkk]
* Kedah Malajski [meo]
* Kerinci [kvr]
* Kota Bangun Kutai malajski [mqg]
* Kubu [kvb]
* Loncong [lce]
* Lubu [lcf]
* *Malajski (individualni) [mly] (povučen 2008-02-18)*
* malajski (individual language) [zlm]
* Manado malajski [xmm]
* Minangkabau [min]
* Musi [mui]
* Negeri sembilan malajski [zmi]
* Sjevernomolučki malajski [max]
* Orang Kanaq [orn]
* Orang Seletar [ors]
* Pattani malajski [mfa]
* Pekal [pel]
* Sabahanski malajski [msi]
* Standardni malajski [zsm]
* Temuan [tmw]
* Tenggarong kutai malajski [vkt]
* Urak Lawoi' [urk]

## Vanjske veze

* Ethnologue (14th)
* Ethnologue (15th)
* Ethnologue (16th)
# Sjemenište

| Sjemenište Seminarium |
| --- |
| Biskupsko sjemenište u talijanskom Vittoriu VenetuBiskupsko sjemenište u talijanskom Vittoriu Venetu
 |
|  |

**Sjemenište** (latinski: *seminarium* od semin, semen=sjeme) je teološka škola sa internatom u kojoj se obrazuju budući svećenici u katoličkim i protestanskim crkvama.

## Karakteristike

Sjemeništa u Katoličkoj crkvi mogu biti **mala** (*dječačka*) i **velika** (*bogoslovija*).
U sklopu dječačkoga sjemeništa najčešće se nalazi klasična gimnazija, a uz veliko sjemenište teološki fakultet.

## Historija

Prva sjemeništa pojavila su se za ranog srednjeg vijeka (8-9. vijek) po samostanima i kao katedralne škole koje su budućim svećenicima pružale bazično obrazovanje iz latinske gramatike i kršćanskog nauka. Početkom 11. vijeka neka od njih prerasla su u više škole koje su tokom 12-13. vijeka izrasle u univerzitete.

Nakon Tridentskog koncila (1545.-63.) sjemeništa su počela poprimati svoj današnji oblik.

Pandan sjemeništu u Pravoslavnoj crkvi je bogoslovija.

## Reference

## Vanjske veze

* *Sjemenište* (`sh`)